ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยการสอบสวนพิจารณาในการดำเนินการทางวินัยแก่ข้าราชการพลเรือนในสถาบันอุดมศึกษาพ.ศ. ๒๕๔๙[๑] เพื่อให้การรักษาวินัยของข้าราชการพลเรือนในสถาบันอุดมศึกษาของมหาวิทยาลัยราชภัฏสวนสุนันทาในระหว่างที่ยังไม่มีมาตรฐานกำหนดหลักเกณฑ์ วิธีการและเงื่อนไขที่ ก.พ.อ.กำหนดตามมาตรา ๑๔ (๓) แห่งพระราชบัญญัติระเบียบข้าราชการพลเรือนในสถาบันอุดมศึกษาพ.ศ. ๒๕๔๗ เป็นไปอย่างมีประสิทธิภาพและมีหลักเกณฑ์ที่มีมาตรฐานในการสอบสวนพิจารณาในกรณีที่ข้าราชการพลเรือนในสถาบันอุดมศึกษาของมหาวิทยาลัยถูกกล่าวหาว่ากระทำผิดวินัย อันจะมีผลให้การบริหารราชการแผ่นดินของมหาวิทยาลัยสามารถดำเนินการได้โดยถูกต้องตามกฎหมายและเป็นธรรมอาศัยอำนาจตามความในมาตรา๑๘ (๒) แห่งพระราชบัญญัติมหาวิทยาลัยราชภัฏ พ.ศ. ๒๕๔๗ มาตรา ๑๗ วรรคหนึ่ง มาตรา ๔๙และมาตรา ๕๑ แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗สภามหาวิทยาลัยราชภัฏสวนสุนันทา ในคราวประชุมครั้งที่ ๙/๒๕๔๙ เมื่อวันที่ ๑๙กรกฎาคม พ.ศ. ๒๕๔๙ จึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยการสอบสวนพิจารณาในการดำเนินการทางวินัยแก่ข้าราชการพลเรือนในสถาบันอุดมศึกษาพ.ศ. ๒๕๔๙ข้อ๒ข้อบังคับนี้ให้ใช้บังคับนับตั้งแต่วันถัดจากวันประกาศเป็นต้นไป เท่าที่ก.พ.อ. ยังไม่กำหนดหรือไม่ขัดกับหลักเกณฑ์วิธีการและเงื่อนไขในการสอบสวนพิจารณาที่ ก.พ.อ. กำหนดข้อ๓ บรรดาระเบียบ ข้อบังคับ คำสั่งและประกาศอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายถึง มหาวิทยาลัยราชภัฏสวนสุนันทาสภามหาวิทยาลัย หมายถึง สภามหาวิทยาลัยราชภัฏสวนสุนันทาอธิการบดี หมายถึงอธิการบดีมหาวิทยาลัยราชภัฏสวนสุนันทาการสอบสวน หมายถึงการสอบสวนพิจารณากรณีข้าราชการถูกกล่าวหาว่ากระทำผิดวินัยอย่างไม่ร้ายแรงหรืออย่างร้ายแรงข้อ๕กรณีที่ข้าราชการพลเรือนในสถาบันอุดมศึกษาของมหาวิทยาลัยผู้ใดมีกรณีถูกกล่าวหาว่ากระทำผิดวินัยหรือปรากฏต่อผู้บังคับบัญชาว่าข้าราชการพลเรือนในสถาบันอุดมศึกษาของมหาวิทยาลัยผู้ใดกระทำผิดวินัยให้ผู้บังคับบัญชาของข้าราชการพลเรือนในสถาบันอุดมศึกษาของมหาวิทยาลัยผู้นั้นรายงานเป็นหนังสือให้อธิการบดีทราบโดยพลันเมื่ออธิการบดีได้รับรายงานตามวรรคหนึ่งแล้วถ้าพิจารณาเห็นว่าเป็นกรณีที่จะต้องแต่งตั้งคณะกรรมการสอบสวน ตามมาตรา ๔๙แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ก็ให้อธิการบดีแต่งตั้งคณะกรรมการสอบสวนโดยพลันหากผลการสอบสวนพิจารณาปรากฏว่าข้าราชการพลเรือนในสถาบันอุดมศึกษาของมหาวิทยาลัยกระทำผิดวินัยอย่างร้ายแรงให้ลงโทษปลดออกหรือไล่ออก แล้วแต่กรณี ความร้ายแรงของความผิดข้อ๖ หลักเกณฑ์และวิธีการสอบสวน ให้นำกฎก.พ. ฉบับที่ ๑๘ (พ.ศ. ๒๕๔๐) ว่าด้วยการสอบสวนพิจารณาออกตามความในพระราชบัญญัติระเบียบข้าราชการพลเรือน พ.ศ. ๒๕๓๕ มาใช้บังคับโดยอนุโลมข้อ๗เมื่อคณะกรรมการสอบสวนได้เสนอสำนวนการสอบสวนมาแล้วให้อธิการบดีตรวจสอบความถูกต้องของสำนวนการสอบสวน แล้ว ให้ดำเนินการดังต่อไปนี้(๑)ในกรณีที่คณะกรรมการสอบสวนและอธิการบดีเห็นว่าเป็นการกระทำผิดวินัยอย่างไม่ร้ายแรงให้อธิการบดีพิจารณาลงโทษตามควรแก่กรณี โดยลงโทษภาคทัณฑ์หรือตัดเงินเดือนได้ครั้งหนึ่งไม่เกิน ๕ % และเป็นเวลาไม่เกินสามเดือนหรือลดขั้นเงินเดือนได้ครั้งหนึ่งไม่เกินหนึ่งขั้นแต่ถ้าเป็นกรณีกระทำผิดวินัยเล็กน้อยและมีเหตุอันควรงดโทษจะงดโทษให้โดยทำทัณฑ์บนเป็นหนังสือหรือว่ากล่าวตักเตือนก็ได้(๒)ในกรณีที่คณะกรรมการสอบสวนหรืออธิการบดีเห็นว่าเป็นการกระทำผิดวินัยอย่างร้ายแรงสมควรลงโทษปลดออกหรือไล่ออก ให้เสนอสภามหาวิทยาลัยพิจารณาเมื่อสภามหาวิทยาลัยมีมติเป็นประการใดให้อธิการบดีสั่งหรือปฏิบัติให้เป็นไปตามนั้นข้อ๘ การสอบสวนที่ได้ดำเนินการก่อนข้อบังคับนี้ใช้บังคับและยังสอบสวนไม่แล้วเสร็จให้ดำเนินการสอบสวนต่อไปได้ เท่าที่ไม่ขัดหรือแย้งกับข้อบังคับนี้ข้อ๙ให้อธิการบดีเป็นผู้รักษาการตามข้อบังคับนี้ และมีอำนาจออกประกาศหรือคำสั่งเพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการใช้ข้อบังคับนี้ให้สภามหาวิทยาลัยมีอำนาจตีความและวินิจฉัยประกาศ ณ วันที่ ๑๙กรกฎาคม พ.ศ. ๒๕๔๙กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๓/ตอนที่ ๙๕ ง/หน้า ๒๔/๑๔ กันยายน ๒๕๔๙